《秋闺怨》
明代·江源

伤春未已复悲秋，暗觉年光似水流。

枫叶荻花秋瑟上，水纹珍簟思悠悠。

愁将玉笛传遗恨，抛掷金梭织旧愁。倚树寻思倍惆怅，悔教夫婿觅封侯。

作者简介：明广东番禺人，字一原。成化五年进士。任上饶知县，清讼狱，百姓感服。迁户部主事，历郎中，清慎自持，且有文誉。以忤权贵出为江西按察佥事。综理屯田水利，烛奸刷弊，不动声色。擢四川副使，乞休归，优游泉石，以诗自娱。卒年七十二。有《桂轩集》。